**Mór Városi Önkormányzat Képviselő-testületének**

**95/2020. (III.25.) határozata**

**a Regia Dental Kft.-vel kötött IV. számú körzetre vonatkozó feladatellátási szerződés módosításáról**

Mór Városi Önkormányzat Képviselő-testülete a 334/2017. (XI.29.) Kt. határozatával jóváhagyott és legutóbb 9/2020. (I.29.) határozatával módosított, a REGIA DENTAL Kft.-vel a IV. számú körzetre kötött feladat-ellátási szerződését 2020. május 1-jei hatállyal alábbiak szerint módosítja:

1. szerződés 6. pontját az alábbiak szerint módosítja:

„6.) Egészségügyi Szolgáltató vállalja, hogy az általa foglalkoztatott (fog)orvos és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében: ”ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.”

 Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Malek Poor Mohammad Mehdi helyettesítését ellátja:

1. Mohainé dr. Abkarovits Cecília Anikó (onysz.: 80346) a Mór Kórház u. 21. szám alatti rendelőben.
2. dr. Végh Ágnes (onysz.: 55118) a Mór, Kórház u. 21. szám alatti rendelőben.
3. dr. Ali Azari (onysz: 82410) a Mór, Kórház u. 21. szám alatti rendelőben.”

2. A képviselő-testület felhatalmazza a polgármestert a módosított feladat-ellátási szerződés aláírására.

Határidő: 2020.03.16.

Felelős: polgármester(Humánügyi Iroda)

 Fenyves Péter Dr. Kovács Zoltán

 polgármester jegyző